3. 5. 82 De Europæiske Fællesskabers Tidende Nr. C 112/39 
Hvis man mener, at disse produkter på nuværende tidspunkt ikke beskyttes i det fornødne omfang, så er det 
muligt at øge beskyttelsen på grundlag af en så formal fremgangsmåde som forhøjelse af tolden eller 
referenceprisen. Beskyttelsen af produkter, der ikke er konsolideret inden for GATT, kan altid øges på 
sædvanlig vis, i de tilfælde hvor dette findes påkrævet. 
Der ville være en dobbelt grund til ikke at være tilfreds, hvis anvendelsen af EF-priser resulterede i en ekstra 
told på de produkter, der som følge af deres kvalitet i forvejen befinder sig på et højere prisniveau end 
referenceprisen. 
Resultatet af afstemningen 
42 stemte for, 50 stemte imod, 11 undlod at stemme. 
Følgende afsnit i afdelingens udtalelse udgik efter vedtagelsen af et ændringsforslag under forhandling­
erne: 
Pkt. 2.5. 
»Afdelingen noterer sig den nye støtteordning for producentorganisationer (artikel 2, stk. 1, 1. og 
2. led) og bemærker, at det er frivilligt og ikke obligatorisk, om medlemsstaterne vil udbetale støtte. 
Dette vil gøre det muligt kun at anvende foranstaltningen på de nye producenter, som indtræder i 
organisationen«. 
Resultatet af afstemningen 
36 stemte for, 34 stemte imod, 25 undlod at stemme. 
Udtalelse om »forslag til Rådets direktiv om ændring af direktiv 71 /l 18/EØF om 
sundhedsmæssige problemer i forbindelse med handel med fersk fjerkrækød for så vidt angår 
de personer, der er ansvarlige for udøvelsen af sundhedsundersøgelses-, tilsyns- og kontrol­
virksomhed« 
»forslag til Rådets direktiv om kvalifikationerne hos de personer, der er ansvarlige for 
udøvelsen af den i direktiv 77/99/EØF om sundhedsmæssige problemer i forbindelse med 
handel med kødprodukter inden for Fællesskabet fastsatte sundhedsundersøgelses-, tilsyns- og 
kontrolvirksomhed« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 262 af 14. oktober 1981, side 3-4. 
A. UDTALELSENS JURIDISKE GRUNDLAG 
Rådet besluttede den 5. oktober 1981, i medfør af artikel 43 i traktaten om oprettelse af Det 
europæiske økonomiske Fællesskab, at høre Det økonomiske og sociale Udvalg om det nævnte 
emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR-
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 5. oktober 1981 fra 
Rådet for De europæiske Fællesskaber om Det økonomi­
ske og sociale Udvalgs udtalelse om »forslag til Rådets direktiv om ændring af direktiv 71/118/EØF om sund­
hedsmæssige problemer i forbindelse med handel med 
fersk fjerkrækød for så vidt angår de personer, der er 
ansvarlige for udøvelsen af sundhedsundersøgelses-, til­
syns- og kontrolvirksomhed« og »forslag til Rådets 
direktiv om kvalifikationerne hos de personer, der er 
ansvarlige for udøvelsen af den i direktiv 77/99/EØF om 
Nr. C 112/40 De Europæiske Fællesskabers Tidende 3. 5. 82 
sundhedsmæssige problemer i forbindelse med handel 
med kødprodukter inden for Fællesskabet fastsatte sund­
hedsundersøgelses-, tilsyns- og kontrolvirksomhed«, 
under henvisning til beslutning truffet af dets præsidium 
den 27. oktober 1981 om at pålægge landbrugsafdelin-
gen at forberede Udvalgets arbejde med dette spørgs­
mål, 
under henvisning til udtalelse vedtaget af landbrugs-
afdelingen på mødet den 4. og 5. februar 1982, mødet 
den 4. februar, 
under henvisning til mundtlig beretning aflagt af ordfø­
reren Wick, 
under henvisning til sit tidligere arbejde på området, 
og 
under henvisning til forhandlingerne på den 195. plenar­
forsamling den 24. og 25. februar 1982, mødet den 
25. februar-
med 55 stemmer mod 15, mens 4 undlod at stemme, 
VEDTAGET FØLGENDE UDTALELSE: 
Udvalget noterer sig Kommissionens beretning til Rådet 
med hensyn til personale, der er ansvarligt for sundheds­
undersøgelses-, tilsyns- og kontrolvirksomhed ved virk­
somheder, der tager sig af kødprodukter, opskåret kød og 
oplagret kød, og tilslutter sig de ovennævnte direktivfor­
slag, idet det dog samtidig fremsætter følgende bemærk­
ninger: 
1. Generelle bemærkninger 
1.1. Udvalget påpeger, at det principielt er embeds­
dyrlægen, som er ansvarlig for udøvelsen af den i direktiv 
71 /118 / EØF og direktiv 77 / 99 /EØF omhandlede sund­
hedsundersøgelses-, tilsyns- og kontrolvirksomhed i EFs 
medlemsstater. I henhold til de ovennævnte forslag skal 
dette princip nu fraviges for en bestemt medlemsstats 
vedkommende (Det forenede Kongerige). 
1.2. Dette forslag om en undtagelsesbestemmelse for 
en enkelt medlemsstat benytter Udvalget som en anled­
ning til at tilkendegive sin principielle betænkelighed 
over, at der bestandig indrømmes enkelte medlemsstater 
særbestemmelser. 
1.3. Udvalget bemærker, at det tilsynspersonale, som 
varetager de nævnte opgaver, har forskellige kvalifikatio­
ner, og skal i den forbindelse pege på følgende: 
1.3.1. Der er i øjeblikket to kvalifikationsniveauer for 
det personale, som varetager disse opgaver i EFs med­
lemsstater, nemlig 1) dyrlæger (embedsdyrlægen) og 2) 
medhjælpere, jf. artikel 4 i EØF-direktivet om fersk 
fjerkrækød og artikel 6 i EØF-direktivet om kødproduk­
ter. 1.3.2. Med de ovennævnte direktivforslags ikrafttræ­
den vil der fremover være tre kvalifikationsniveauer for 
personalet, nemlig 1) dyrlæger (embedsdyrlægen), 2 
medhjælpere, jf. artikel 4 i EØF-direktivet om fersk 
fjerkrækød og artikel 6 i EØF-direktivet om kødproduk­
ter og 3) Environmental Health Officer i Det forenede 
Kongerige. 
1.4. Udvalget kan i fuldt omfang tilslutte sig konklu­
sionerne (kapitel IV) i undersøgelseskomiteens rapport 
om kvalifikationerne hos personale uden veterinærud­
dannelse, som fører tilsyn med lokaler til opskæring og 
opbevaring af fersk fjerkrækød, samt personale i virk­
somheder, som tilvirker kødprodukter (beretning fra 
Kommissionen til Rådet). 
1.5. Udvalget er også enig med det flertal i undersø­
gelseskomiteen, som mener, at en veterinæruddannelse er 
den eneste, som egner sig til den særlige inspektion og 
godkendelse af produktet i dets egenskab af råvare, 
kødprodukt eller opskåret fjerkrækød og til overvågning 
af de almindelige hygiejnekrav. 
2. Særlige bemærkninger 
2.1. Artikel 1, pkt. 1 i ændringen til direktiv 71/ 
118/EØF 
Udvalget noterer sig kommissionsrepræsentantens erklæ­
ring om, at den fastsatte ordning allerede bliver anvendt i 
praksis i samtlige EFs medlemsstater, og at der kun med 
fastsættelsen af datoen (15. august 1982) bliver indført en 
definitiv ordning. 
2.2. Artikel 1, pkt. 2 i ændringen til direktiv 71/ 
118/EØF og i bilag l til ændringen til direktiv 
77/99/EØF 
Udvalget udtrykker bekymring over, at den påtænkte 
dispensationsordning skal gælde for én medlemsstat (Det 
forenede Kongerige). Den begrunder sine bekymringer 
med risikoen for, at konkurrencen inden for EF skal blive 
påvirket i negativ retning; endvidere kan bestræbelserne 
for at harmonisere de veterinærhygiejniske bestemmelser 
i EF blive bragt i fare, lige som man må frygte, at tilsynet i 
EFs medlemsstater vil blive præget af kvalitetsfor­
skelle. 
På denne baggrund bør man efter Udvalgets mening 
undersøge, om den påtænkte dispensationsordning kun 
bør sættes i kraft som en tidsbegrænset overgangsløsning 
for Det forenede Kongerige. 
2.3. Såfremt Rådet betragter dispensationsordningen 
for the Environmental Health Officer i Det forenede 
Kongerige som værende fuldt tilstrækkelig til at sikre 
såvel forbrugerbeskyttelsen som erhvervslivets interesser, 
bør man efter Udvalgets opfattelse overveje, om man af 
3. 5. 82 De Europæiske Fællesskabers Tidende Nr. C 112/41 
omkostningsbesparende grunde fremover kan undlade at Udvalget gør opmærksom på, at en sådan løsning ville 
benytte dyrlæger ved sundhedsundersøgelses-, tilsyns-og være i modstrid med bemærkningerne under pkt. 6 i 
kontrolvirksomhed i samtlige EF-lande. konklusionerne til undersøgelseskomiteens rapport. 
Udfærdiget i Bruxelles, den 25. februar 1982. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
FORKASTEDE ÆNDRINGSFORSLAG 
Følgende ændringsforslag, som var indgivet i overensstemmelse med forretningsordenen, blev forkastet 
under debatten: 
Side 4 - pkt. 2.2. 
Dette punkt affattes således: 
»Afdelingen finder, at der bør kunne anmodes om undtagelsesordningen, og at den bør kunne finde 
anvendelse på enhver medlemsstat, som måtte ønske at indføre en ordning som den i Det forenede 
Kongerige. Afdelingen mener imidlertid, at Kommissionen bør føre kontrol med Environmental 
Health Officers kvalifikationer. Det er rigtigt, at disse for indeværende er tilstrækkelige i forbindelse 
med de begrænsede opgaver, der er tale om, men det er vigtigt, at det sikres, at kvalifikationerne fortsat 
er tilstrækkelige, efterhånden som viden på området øges«. 
Begrundelse 
Environmental Health Officer har kun tilladelse til at udføre helt begrænsede opgaver, som Kommissionen 
har fundet godtgjort, at han er kvalificeret til at varetage. Tilsyn på slagtestedet og udstedelse af enhver 
tilladelse til handel mellem EF-landene tilkommer fortsat dyrlægen. Environmental Health Officer skal 
anvende EF-regler. Der er derfor ikke tale om, at harmoniseringen af de veterinærhygiejniske regler i EF 
bliver bragt i fare, eller at tilsynet vil blive præget af kvalitetsforskelle. 
Skulle undtagelsesordningen have overgangskarakter, ville dette betyde, at Det forenede Kongerige skulle 
gå igang med en bekostelig og politisk vanskelig ændring af sine kontrolmetoder uden nogen 
effektivitetsforøgelse til følge, da Kommissionen jo har godkendt, at Environmental Health Officers lever 
op til kravene i forbindelse med den kontrol, de skal udøve. Der opstår ingen konkurrenceforvridning, 
eftersom honoraret til en Environmental Health Officer ikke ligger ret meget under en dyrlæges. 
Omkostningsproblemet er, set fra Det forenede Kongeriges synspunkt, at Environmental Health Officer nu 
engang er der, og ikke ville forsvinde, hvis der blev benyttet dyrlæger - og ikke at Environmental Health 
Officers i sig selv er billig arbejdskraft. 
Som det imidlertid ofte er tilfældet i Det forenede Kongerige fastlægges kravene til Environmental Health 
Officerseksamen af det særlige Environmental Health Officers-institut, mens kravene til de veterinærud­
dannelser, som er alternativet, opstilles særskilt af de enkelte læreanstalter. Derfor er det vigtigt, at der øves 
EF-kontrol med eksamenskravene. 
Resultatet af afstemningen 
24 stemte for, 41 stemte imod, 6 undlod at stemme.